Ingredjenti 4 kikkri stokk tat-tiġieġ… tagħmlu billi ddewweb id-dadi tat-tiġieġa fil-misħun 2 kikkri ross arborio … magħmul apposta għar- risotto 200g sider tat-tiġieġa 100g basal 100g bżar ikkulurit 100g faqqiegħ 60g piżelli żejt taż-żebbuġa bżar mitħun frisk u melħ Qaxxar it-tewm u l-basal u qattagħhom f'biċċiet żgħar. Aħsel u naddaf il-bżar u l-faqqiegħ u qattagħhom ukoll f'biċċiet żgħar. Naddaf is-sider tat-tiġieġa u qattgħu f'biċċiet żgħar. Saħħan ftit żejt ġo taġen kbir u fond u qalli l-basal u t-tewm. Ħawwad il-ħin kollu. Baxxi n-nar u żid il-bżar u l-faqqiegħ u kompli qalli għal ftit ħin ieħor. Żid is-sider tat-tiġieġa u kompli sajjar. Żid ir-ross u sajjar, dejjem fuq nar baxx, għal xi 6 minuti. Żid l-istokk sħun ftit, ftit filwaqt li tħawwad il-ħin kollu. Żid il-piżelli wara 30 minuta u kompli żid l-istokk sakemm isir ir-ross. Jista' jkun li ma tużax l-istokk kollu jew ikollok iżżid xi ftit misħun. Qatt iżżid ilma kiesaħ għax tħassar ir-ross. Servi mill-ewwel. Ara jkunx hemm bżonn li żżid xi ftit bżar u melħ qabel isservi.